OpenLLM-France/wikimedia huggingface dataset:
# Autopista Fraternitat i Unitat

L'Autopista Fraternitat i Unitat (Serbocroat: Autoput Bratstvo i Jedinstvo / Аутопут Братствo и Јединствo; Macedònic: Автопат Братство и Единство; Eslovè: Avtocesta Bratstva in Enotnosti) era una autopista de més de 1.182 km a través de la República Federal Socialista de Iugoslàvia, des de la frontera amb Austria amb la frontera amb Grècia. Va ser l'única autopista moderna del país, connectant quatre estats constituents.

## Història

La construcció va començar per iniciativa del President Josip Broz Tito, que va anomenar el projecte com "Carretera de fraternitat i unitat" (Autoput bratstva i jedinstva), eslògan de la Lliga de Comunistes de Iugoslàvia. Una primera secció entre Zagreb i Belgrad, construïda amb l'esforç del l'Exèrcit Popular Iugoslau i de voluntaris de les Joventuts de Brigades de Treball, va ser inaugurada en 1950. La secció entre Ljubljana i Zagreb va ser construïda per uns 54,000 voluntaris en menys de vuit mesos en 1958.
En els anys 1960 i 1970s va ser una ruta molt utilitzada en vacances per immigrants turcs en Àustria i Alemanya Occidental visitant la seva pàtria original, i per turistes de camí al sud-est europeu. Entrar a la comunista però No Alineada Iugoslàvia era de lluny més fàcil, per a persones de països de l'OTAN, que per altres països del Pacte de Varsòvia.
Les seccions següents van ser construïdes entre 1977 i 1991:
* Kranj - Ljubljana: 20 km
* Jankomir Intercanvi (Zagreb bypass) - Slavonski Brod: 207 km
* Sremska Mitrovica - Belgrad - Niš: 277 km
En 1991, diverses seccions van ser afectades per les guerres iugoslaves, causant que el trànsit fos gairebé completament interromput en alguns llocs.

## Categorització internacional

Des de 1975, la carretera era concurrent amb les rutes següents de la xarxa de carreteres europees:
* Ruta europea E61: Villach–Kranj–Ljubljana
* Ruta europea E70: Ljubljana–Zagreb–Sisak–Slavonski Brod–Belgrad
* Ruta europea E75: Belgrad–Niš–Skopje-Veles–Thessaloniki

## Llegat

Des de 1994 la ruta és també part del Pan-Europeu Corredor X que s'estén des de Salzburg a Thessaloniki.
La carretera ha estat contínuament milorada. Des de 2011, és una autopista moderna en tota la seva longitud en:
* Eslovènia - autopista A2
* Croàcia - autopista A3
També ho és a la major part de la seva longitud a:
* Sèrbia - autopista A3 des de l'oest de Belgrad i auopista A1 al sud de Belgrad.
* Macedònia del Nord - autopista M1.
En 2015, les úniques parts que queden com a carretera convencional són uns 70 km (43 mi) km al sud de Sèrbia, entre Vranje i Grdelica Gorge, i uns 30 km al sud de Macedònia del Nord, en Demir Kapija.

## Referéncies

* ↑ Sić, 1990, p. 23.
* ↑ Lubej, Uroš «Nova razstava v Dolenjskem muzeju: Cesta, ki je spremenila Dolenjsko» (en slovenian). Park.si, 28-11-2008 [Consulta: 8 gener 2016]. Arxivat 15 de juny 2018 a Wayback Machine. «Còpia arxivada». Arxivat de l'original el 2018-06-15. [Consulta: 8 gener 2016].

## Fonts

* Sić, Miroslav (juny 1990). Sić, Miroslav «Problematika razvoja autocesta u Hrvatskoj i Jugoslaviji na pragu 90. godina» (PDF) (en croat). Geografski glasnik, 52, 1, 6-1990, pàg. 13–29 [Consulta: 13 desembre 2015].
# ABK

ABK té els següents significats:
* Aalborg Basketball Klub, equip de bàsquet d'Aalborg (Dinamarca)
* abk també és el codi ISO 639-3 de l'abkhaz, llengua parlada pels abkhazos, al Caucas
# Escorxador de Souza

L'escorxador de Souza (Lanius souzae) és un ocell de la família dels Lànids (Laniidae).

## Hàbitat i distribució

Bosc miombo de la Rep. del Congo, sud-oest, sud i sud-est de la República Democràtica del Congo, Ruanda, sud d'Uganda i oest de Tanzània cap al sud fins Angola, nord de Namíbia, nord de Botswana, Zàmbia, Malawi i nord-oest de Moçambic.

## Referències

* ↑ «Escorxador de Souza». Cercaterm. TERMCAT, Centre de Terminologia. Rev. 15-1-2021 (català)
# Abellerol maragda d'Aràbia

L'abellerol maragda d’Aràbia (Merops cyanophrys) és una espècie d'ocell de la família dels meròpids (Meropidae) que habita la Península Aràbiga.

## Morfologia

* Fa 14–16 cm de llargària, amb unes plomes centrals de la cua més curtes que orientalis i cyanophrys. Semblant a altres abellerols, és un ocell esvelt amb colors vistosos.
* Sense dimorfisme sexual, el plomatge és verd brillant amb la gola, front i línia superciliar de color blau.
* A les ales, les plomes de vol són vermelloses girant progressivament a verd i les puntes negroses. Una fina línia ocular negra travessa l'ull.
* Iris vermell, bec negre i potes de color gris fosc.
* Els peus són febles, amb els tres dits units a la base.
* Els joves no presenten les llargues plomes centrals a la cua.

## Hàbitat i distribució

Cria en camp obert en arbustos en zones àrides des de la Península Aràbiga fins Palestina.

## Llista de subespècies

Se n'han descrit dues de subespècies:
* Merops cyanophrys cyanophrys, (Cabanis i Heine), 1860. Península Aràbiga, Israel-Palestina.
* Merops cyanophrys najdanus, Bates, 1935. Planura central de la península Aràbiga.

## Taxonomia

Antany considerada part de Merops orientalis. Actualment és considerada una espècie de ple dret.

## Referències

* ↑ «Abellerol maragda d'Aràbia». Cercaterm. TERMCAT, Centre de Terminologia. Rev. 27 febrer 2025(català)
* ↑ Gill, Frank; Donsker, David; Rasmussen, Pamela. «Todies, motmots, bee-eaters» (en anglès). IOC World Bird List Version 14.1.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Autoritat Finet

L'Autoritat Finet fou la tercera Alta Autoritat de la Comunitat Europea del Carbó i de l'Acer (CECA), que entre 1958 i 1959 fou presidida pel belga Paul Finet.

## Nomenament

El 13 de gener de 1958 aquesta Autoritat va prendre possessió del seu càrrec en substitució de l'Autoritat Mayer. Aquesta Autoritat va estar en el càrrec fins al 15 de setembre de 1959.

## Notes

* ↑ (anglès) Composition of the High Authority, 1955-1958 CVCE
* ↑ Exercí el seu càrrec fins al 26 de març de 1959 a conseqüència de la seva prematura mort
# Escorxador municipal (Tàrrega)

L'Escorxador municipal és un edifici de Tàrrega (Urgell) inclòs a l'Inventari del Patrimoni Arquitectònic de Catalunya.

## Descripció

Edifici d'una sola planta on la part central de la nau principal s'eleva per damunt de la teulada formant un segon cos, més petit. La seva planta és quadrada formada per quatre murs de poca alçada a base de maons arrebossats on a cada façana s'obren diverses obertures rectangulars.
La part inferior dels murs és resseguida per un sòcol el qual està fet amb petites rajoles de pedra de forma octogonal. La coberta és plana, volàtil i de poc gruix.
El cos que es crea a la part central de la nau principal també és cobert amb una teulada totalment plana, però en aquest cas encara conserva les teules. En aquest petit cos s'aprecien més obertures rectangulars que s'obren en el mur. Cada una d'elles està separada per un registre vertical sobresortint.

## Referències

* 1 2 3
# Eisenbek

L'Eisenbek, en baix alemany Isenbek, és un afluent del riu Sielbek a Alemanya. Neix a la vora del municipi Jersbek a l'estat de Slesvig-Holstein. Desemboca al Sielbek a la frontera dels municipis Bargfeld-Stegen i Jersbek. Passa pel bosc de Gräfenloh i desguassa via el Sielbek a l'Alster a l'Elba fins al mar del nord. Segons el pla de protecció i de connexió dels biòtops de Slesvig-Holstein del 1999, l'Eisenbek és "un riu parcialment rectificat a una terra baixa a la qual cal renaturalitzar les ribes i tornar a deixar desenvolupar-se biotops molls."
El nom deriva probablement d'un nom comú (frisó o fràncic) 'is' que significa i s'aparenta etimològicament amb 'aigua' al qual s'ha sufixat més tard el mot baix alemany bek (rierol). L'arrel 'is' es troba en molts topònims i noms de rius: l'Isar i l'Ise (Alemanya), l'Eijserbeek, el riu Aa (Països Baixos), l'IJse i l'IJzer (Bèlgica).
* El sender quasi impractibable
* Al bosc de Gräfenlohe
* Al bosc de Gräfenlohe

## Afluent

* Hardebek

## Referències

* ↑ Ulrich Zeltner (redacció), Schutzgebiets- und Biotopverbundsystem Schleswig-Holstein, Planungsraum I – Teilbereich Kreis Stormarn Arxivat 2016-03-04 a Wayback Machine., Flintbek, Landesamt für Natur und Umwelt des Landes Schleswig-Holstein Abteilung für Naturschutz und Landschaftspflege, 1999 (2003), pàgina 31
# Abeurador i safareig públic (Barberà de la Conca)

L'Abeurador i safareig públic és una obra de Barberà de la Conca (Conca de Barberà) protegida com a Bé Cultural d'Interès Local.

## Descripció

Antic abeurador i safareig públic del poble, avui en desús. Construït mitjançant lloses de pedra verticals. L'aigua prové de la font Vella, situada tot just al seu costat.

## Història

El segle xviii, concretament el 1772, com tantes altres font d'arreu la font Vella, fou convertida font monumental de caràcter barroc. Es construí un mur exempt curvilini simètric amb cinc canelles de ferro i una pica de pedra al peu, d'on l'aigua sortia canalitzada vers els abeuradors i els rentadors construïts aleshores als costats.

## Referències

* 1 2 «Abeurador i safareig públic». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].
# Era de la màquina

L'era de la màquina és un període que s'inicia a mitjans de la segona revolució industrial i arriba fins a la Segona Guerra Mundial, aproximadament. Es tracta d'una època on dominen les màquines a la vida quotidiana, produïdes en massa per la indústria, i que inclouen des d'automòbils i altres vehicles fins a electrodomèstics ben diversos.
Aquesta era va ajudar a l'aparició de la classe mitjana, que podia permetre's adquirir aquests productes i millorar la seva comoditat diària, dedicant més temps al lleure, ja que les màquines duien a terme part de la feina. Això va propiciar el consumisme i l'aparició de noves formes d'entreteniment. Les facilitats en el transport van suposar un auge del turisme però també més riscos medioambientals.
L'era de la màquina està marcada també per l'auge dels mitjans de comunicació, que van contribuir a la cultura popular i a la informació a una escala planetària, precedint la globalització posterior.

## Referències

* ↑ The Playground, Volum 15, Universitat de Michigan, 2005
* ↑ Riggs, Tamye. Typeface: Classic Typography for Contemporary Design (en anglès). Princeton Architectural Press, p. 217. ISBN Tamye Riggs.
# AFB

AFB té els següents significats:
* Arxiu Fotogràfic de Barcelona, arxiu per a la conservació de material fotogràfic de l'Ajuntament de Barcelona
* Fundació Americana per a Cecs (del seu nom en anglès American Foundation for the Blind), organització sense ànim de lucre per a l'atenció a les persones amb deficiència visual dels Estats Units
* Base aèria (del seu nom en anglès Air Force Base), aeròdrom que serveix l'aviació militar
* Bacteri acidoresistent (del seu nom en anglès Acid-Fast Bacilli), bacteri que presenta resistència a la tinció de Gram
* afb també és el codi ISO 639-3 de l'àrab del Golf, varietat de l'àrab parlada al voltant del Golf Pèrsic
* AFB també és l'Agència Francesa per a la Biodiversitat (de les sigles en francès Agence française pour la biodiversité), organisme públic de l'Estat francès creat per a la recuperació de la biodiversitat.
# Escorxador tigrat

L'escorxador tigrat (Lanius tigrinus) és un ocell de la família dels Lànids (Laniidae).

## Hàbitat i distribució

Bosc obert amb clars del sud-est de Sibèria, Corea i nord-est i centre de la Xina des del sud de Shensi, Hopeh i Kirin cap al sud fins l'est de Szechwan, Hunan i nord de Chekiang.

## Referències

* ↑ «Escorxador tigrat». Cercaterm. TERMCAT, Centre de Terminologia. Rev. 15-1-2021 (català)
# Eremomela del Senegal

L'eremomela del Senegal (Eremomela pusilla) és una espècie d'ocell passeriforme que pertany a la família Cisticolidae pròpia de les sabanes de l'oest d'Àfrica subsahariana.

## Taxonomia

L'espècie va ser descrita per l'ornitòleg alemany Gustav Hartlaub el 1857 i va rebre l'actual nom binomial Eremomela pusilla. La localitat tipus és Senegal. L'espècie ha estat tractada com a coespecífica amb l'eremomela emmascarada, ja que s'hibrida en una estreta zona de simpatria al llarg de la frontera del Camerun i la República Centreafricana.

## Descripció

L'eremomela del Senegal és un ocell de mida petita amb el cap de color gris bru pàl·lid i les supraciliars de color blanc pàl·lid. El dors és de color verd, que es converteix en un verd groguenc més brillant al carpó, la gola i la part superior del pit són de color blanc brillant i es tornen de color groc llimona a la part inferior del pit, el ventre i l'àrea del cul. El bec és negrós amb la mandíbula inferior pàl·lida i les potes marró pàl·lid.

## Distribució

Es distribueix a l'Àfrica occidental, des de l'extrem sud de Mauritània i el Senegal fins al nord-oest del Camerun, el sud-oest del Txad i l'extrem nord-oest de la República Centreafricana.

## Referències

* ↑ «Eremomela del Senegal». Cercaterm. TERMCAT, Centre de Terminologia. Rev. 4/02/2023(català)
* ↑ Hartlaub, Gustav. System der Ornithologie Westafrica's (en alemany). Bremen: C. Schünemann, pàg.59.
* ↑ Cottrell, G. William; Greenway, James C.; Mayr, Ernst; Paynter, Raymond A.; Peters, James Lee Check-list of birds of the world (en anglès). 11. Cambridge: Harvard University Press, 1986, pàg.202.
* ↑ Pearson, David «Senegal Eremomela (Eremomela pusilla), version 1.0» (en anglès). Birds of the World, 2020. DOI: 10.2173/bow.senere1.01.
* ↑ Borrow, Nik. Birds of western Africa (en anglès). Londres: Christopher Helm, 2001. ISBN 0-7136-3959-8.
# Concepción López y Nogués

Concepción «Conchita» López y Nogués (Madrid, ca. 1870 – ?) va ser una pianista espanyola, que va tenir molta anomenada en la seva infància per la seva mestria en el piano. Posteriorment va ser alumna de l'Escola de Música i Declamació de Madrid, on encara assistia a principis de segle xx.
Nascuda vers 1870. Considerada a l'època una nena precoç en l'art de la música. Va ser deixebla de Paula Perlado. En la seva infància va demostrar aptitud i gran aplicació per a l'estudi de la música, especialment com a pianista. Va participar en diversos concerts, tant privats, com públics, per exemple la funció benèfica en favor de la fundació d'un hospital de nens a Madrid el 1876, celebrat al Teatre de la Comedia, on va saber captivar l'atenció del públic i l'elogi de la premsa, que fins i tot es va publicar un retrat d'ella a La Ilustración Española y Americana. Va ser alumna de l'Escola de Música i Declamació de Madrid, on va ser deixeble de Dámaso Zabalza. Va participar en diversos concursos de l'escola, on va guanyar el tercer premi (1879), segon premi (1881) i un segon premi de piano (1888), aquest darrer quan era a la classe d'Antonio Sos. També va tocar a alguna de la festa, on va distingir-se per la dificultat de les peces interpretades. Segons Luis Ballesteros, va morir en l'adolescència, tanmateix el curs de 1904-1905 encara estava matriculada a l'Escola de Música i Declamació, quan va ser exclosa de la participació del Premi Ortiz i Cussó per raons d'edat.

## Referències

* 1 2 3 «Notabilidades infantiles. Concepción López y Nogués». La Niñez, 7-1879, pàg. 25.
* 1 2 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 387.
* ↑ «Una fiesta de familia». El Graduador, 17-10-1882.
* ↑ «Sección de espectáculos». El Imparcial, 28-06-1876.
* ↑ «Escuela de Música y Declamación. Curso de 1880 á 1881». Gaceta de Madrid, 23-07-1881, pàg. 228.
* ↑ «Premios del Conservatorio». El Liberal, 27-06-1888.
* ↑ «Sección de espectáculos». El Imparcial, 12-03-1883.
* ↑ «Conservatorio de Música y Declamación. Curso de 1904 a 1905». Gaceta de Madrid, 02-04-1905.
# AMZ

AMZ té els següents significats:
* Abu Mussab al Zarqauí, islamista cap d'Al-Qaida a l'Iraq
* Museu Antropològic de la Universitat de Zúric (del seu nom en anglès Anthropological Museum of Zúrich), museu del departament d'antropologia de la Universitat de Zúric, a Suïssa
* Epic In Motion & AMZ (de l'acrònim dels seus fundadors Alain Maiki & Zakka), companyia productora cinematogràfica dels Estats Units
* AMZ-Kutno, empresa fabricant d'automoció civil i militar de Polònia
* Planta de construcció de màquines d'Arzamàs (del seu nom en rus Арзамасский Машиностроительный Завод transliterat Arzamasskii Maixinostroitelnii Zavod), fàbrica d'armament amb seu a Arzamàs, a Rússia
* Allgemeine musikalische Zeitung, diari històric sobre música publicat a Alemanya
* Arxius de Miscel·lània Zoològica, revista científica sobre taxonomia
* amz també és el codi ISO 639-3 de l'atampaya, llengua pama-nyunga parlada a Austràlia
# Eixample de Vallecas

L'Eixample de Vallecas (en castellà: Ensanche de Vallecas) és un barri de Madrid, integrat dins del districte de Villa de Vallecas.
Urbanísticament consistent en el Pla d'Actuació Urbanística conegut com a Eixample de Vallecas erigit originalment al barri de nucli històric de Vallecas, al març de 2016 es va sotmetre a votació popular la denominació que tindria el barri un cop constituït administrativament: «La Gavia» o «Ensanche de Vallecas». Amb un quòrum de participació per sota del mínim exigit de 3774 votants (van participar 2960 veïns), el resultat llançat de victòria per a la denominació de La Gavia (1801 vots) enfront de la d'Ensanche de Vallecas (1159 vots) es va considerar sense validesa. Aprovat el 31 de maig de 2017 per la Junta de Govern de l'Ajuntament de Madrid amb el nom de «Ensanche de Vallecas», es va constituir de manera efectiva com a barri administratiu independent al juny de d'aquest any.

## Referències

* 1 2 Caro, Ana «Los vecinos del Ensanche de Vallecas deciden el nuevo nombre del barrio». El Mundo, 14-03-2016.
* ↑ Constantini, Luca «El Ayuntamiento convierte en oficial el nombre del barrio del Ensanche de Vallecas». El País, 31-05-2017.
* ↑ Ayuntamiento de Madrid: «Acuerdo del Pleno, de 31 de mayo de 2017, por el que se aprueba la creación del Barrio denominado “Ensanche de Vallecas” en el distrito de Villa de Vallecas y la modificación del Reglamento Orgánico de los Distritos de la Ciudad de Madrid». Boletín Oficial de la Comunidad de Madrid, 140, 14-06-2017. ISSN: 1989-4791.
# Abisinio

L'abisinio és un pastís tradicional que consisteix en un congret fregit i farcit de crema. Són molt populars a les ciutats de Valladolid i Medina de Rioseco, si bé també pot ser trobat en altres punts d'Espanya amb algunes diferències i amb el nom de berlina o pepito (que són cuits al forn i no fregits). També són molt típics a Cuéllar (Segòvia), on també es denominen abisinios.
Per a la seva elaboració s'utilitza farina, sucre, sal, ous, llet, llevat i mantega per crear una massa que una vegada fregida és farcida de crema pastissera.
No s'han de confondre amb els petisús, que es fan amb massa choux i es couen al forn.

## Origen

El pastís va ser creat el 1940 per Adriano Polo, propietari de Confiteries Polo de Valladolid. Al principi, la grandària dels pastissos era major a l'actual, i la crema solia ser d'anís, mentre que en l'actualitat la crema és de vainilla i canyella.
El terme "abisinio" que dona origen al nom sembla tenir relació amb la popularització de la regió d'Abissínia a la fi de la dècada dels 30 després de la sortida de l'exèrcit italià, sent una picada d'ullet al color torrat que adquirien els pastissos en ser fregits.

## Referències

* ↑ «Fundación Joaquín Díaz - Comercio en Valladolid». www.funjdiaz.net. [Consulta: 11 setembre 2016].
* ↑ «El misterioso origen etíope del nombre» (en espanyol europeu). [Consulta: 11 setembre 2016].
3 https://abisiniosvalladolid.com/
# Autódromo Internacional Ayrton Senna

L'Autódromo Internacional Ayrton Senna és un circuit de curses de Goiânia, Brasil. El nom és un homenatge al pilot de São Paulo Ayrton Senna, mort el 1994. El circuit es va naugurar el 1974 i de 1987 a 1989 va acollir el Gran Premi del Brasil de motociclisme.
El 2011 se n'anuncià l'enderroc, però finalment va ser renovat el 2014 i actualment acull competicions locals d'automobilisme.

## Configuracions de la pista

* Circuit mixt (1974–actualitat)
* Circuit extern (1974–actualitat)
* Circuit curt (1974–actualitat)

## Referències

* ↑ «Dados» (en portuguès). autodromodegoiania.go.gov.br. Arxivat de l'original el 2016-08-28. [Consulta: 28 agost 2016].
* ↑ «Matheus Iorio vence e conquista por antecipação o título da F-3 Brasil 2016» (en portuguès). f1mania.net, 05-11-2016. [Consulta: 26 juliol 2022].
* ↑ «Ao lado de Massa, Marconi anuncia R$ 5 mi para reforma do autódromo» (en portuguès). aredacao.com.br, 09-08-2012. [Consulta: 28 setembre 2018].

## Enllaços externs

* Autódromo Internacional Ayrton Senna - Lloc web oficial (portuguès)
# Ereta de Damunt

L'Ereta de Damunt és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antic poble de Senyús.
Està situada a llevant de Senyús, a l'extrem nord-occidental de l'Obaga Negra, en una carena que separa el Barranquet Negre (nord-est) i el barranc de la Torre de Senyús.
# Vedet

Una vedet és l'artista principal en alguns tipus d'espectacles d'arts escèniques. Tot i que el terme també és usat en cinema i teatre, s'utilitza més especialment a disciplines a les quals l'espectacle no és una única història amb protagonistes i secundaris, com el circ, la dansa i sobretot les varietats, la revista, el music-hall i el cabaret. Les vedets solen estar envoltades de coristes. També les estrelles primeres de cabarets de dansa del ventre són vedets.
Algunes vedets molt conegudes dels Països Catalans són Norma Duval (més reconeguda a França), Tania Doris, la Manya i Merche Mar; d'Espanya la Bella Dorita i Bárbara Rey; de França Marlène Mourreau (més reconeguda a Espanya); dels Estats Units hi ha, per exemple, la mundialment coneguda Dita von Teese, mentre que a França és una estrella Arielle Dombasle. Entre les grans vedets històriques hom pot citar Carmen Miranda, Josephine Baker, etc. A Veneçuela és molt popular la vedet Diosa Canales per les seves posades en escena amb un marcat caràcter sexual; coneguda també per haver estat denunciada per la seva sogra per violència de gènere.

## Etimologia

El mot en català vedet prové del francès vedette, que significa literalment vigilant: és el nom que es donava a França als sentinelles que, separats de la resta dels soldats a cavall, guaitaven els moviments de l'enemic, se situaven a l'avantguarda i tenien un cert rol destacat de la resta.

## Referències

* ↑ «Vedet». Gran Enciclopèdia Catalana. Barcelona: Grup Enciclopèdia Catalana.
* ↑ «Diosa Canales lo dio todo para convertirse en la "bomba sexy" más popular de Venezuela» (en castellà). Informe21.com. Arxivat de l'original el 2018-01-10 [Consulta: 10 gener 2018].
* ↑ Globovision «Trasladan a Diosa Canales y su esposo al Palacio de Justicia» (en castellà). Globovisión.
# ANM

ANM té els següents significats:
* Aliança Nacional Mallorquina, partit polític històric de Mallorca
* Moviment dels Nacionalistes Àrabs (del seu nom en anglès Arab Nationalist Movement), organització panarabista històrica
* Arxiu Nacional de la Memòria, arxiu sobre violacions dels drets humans a l'Argentina
* Auditori Nacional de Música, sala de concerts de Madrid
* Anm Editors (de l'acrònim d'Anem), editorial d'Andorra
* AnM també és l'acrònim d'Anuario Musical, revista de musicologia publicada pel CSIC
* anm també és el codi ISO 639-3 de l'anal, llengua parlada a l'Índia i Birmània